Makedonia (Derriopos) — Styberra (Čepigovo) — 95 AD — Demitsas, Hē Makedonia 258 — Spomenik 71 (1931) 185, 500
Region: Northern Greece (IG X) — Macedonia 

παρα φιλιππου του ποσιδιππου ορεστου του ορεστου παραμονου του μικινου των αποκληρωθεντων προεδρων δογματος αναγραφη τη κα του δαισιου μηνος του γ μς ετους των περι βαρβαρον φιλιππου εν δερριοπω πολιταρχων συναγαγοντων το βουλευτηριον κε φιλωνος του κονωνος ποησαμενου λογους περι μαρκου ουεττιου φιλωνος του θειου κε προσανγειλαντος οτι κε πρωην την εαυτου πατριδα ετειμησε μεγαλως κε τελευτων ουδε της κατα την βουλην τειμης ημελησεν αλλ αφηκεν αυτη κατα διαθηκην δηναρια εφ ω εκ των κατ ενιαυτον εξ αυτων γεινομενων τοκων ημεραν αγουσα ουεττιου βωλανου εορτασιμον ευωχηται τη προ δεκατεσσαρων καλανδων νοεμβριων εδοξεν τη βουλη την του ανδρος σεμνοτητα κε βουλησιν αποδεξασθαι επι τε ταις υπ αυτου κατα την διαθηκην γεγραμμεναις αιρεσεσιν το τ αργυριον λαβειν και κατ ενιαυτον αγειν την του ουεττιου βωλανου εορτασιμον εκ των τοκων ημεραν και μητε του προγεγραμμενου κεφαλαιου απαναλισκειν τι εις ετεραν χρειαν μητε του κατ ενιαυτον γινομενου τοκου αλλ ως ο δους φιλων ηθελησεν το τ αργυριον ηριθμησατο και παρελαβεν ο επιμελητης των της βουλης δηναριων λουκιος λουκρητιος πουδης.